Foto: TASS Finlyandiya Rossiya prezidenti Vladimir Putin va AQSh yetakchisi Donald Trampning o‘zaro uchrashuvini o‘tkazishga tayyor ekanini bildirdi, biroq ayni damda ushbu masala kun tartibida turgani yo‘q. Bu haqda RIA «Novosti» xabar qilmoqda. «Finlyandiya bunday imkoniyatni, kerak bo‘lganida, taqdim etishdan juda xursand bo‘ladi. Biroq bu masala hozircha kun tartibida yo‘q», - deya xabar berishgan Finlyandiya prezidenti Sauli Niinistyoning kantselyariyasidan. Avvalroq Niinistyo Putin hamda Trampning o‘zi uchrashishni xohlashi kerakligi haqida ma’lum qilgandi.